Hamyurtimiz ishtirok etgan “Dunyo go‘zali–2013” g‘olibi aniqlandi

Kecha – 28-sentabrda Bali orolida Miss World go‘zallik tanlovining final bosqichi bo‘lib o‘tdi. Unda 23 yoshli filippinlik Megan Yang (Megan Young) g‘olib bo‘ldi. Bu haqda Agence France-Presse xabar bermoqda.

Finalda Fransiya, Gana, Braziliya va Ispaniya vakilalari ham ishtirok etdi. Tanlovning rasmiy saytida aytilishicha, sayyoramizning eng go‘zal qizlari o‘ntaligiga shuningdek, Yamayka, Indoneziya, Angliya, Nepal va Avstrliya nomidan ishtirok etgan qatnashchilar ham kirdi.

An’ana bo‘yicha, tojni Megan Yangga tanlovning o‘tgan yilgi g‘olibi xitoylik Yuy Vensya topshirdi.

Eslatib o‘tamiz, bu yilgi Miss World tanlovida ilk bora o‘zbekistonlik qiz ishtirok etdi. Biroq hamyurtimiz ilk bosqichlardayoq tanlovni tark etgan edi.